
I. КОНКУРСНА ПРОЦЕДУРА ЗА ИЗБОР НА РЕГИСТРИРАН ОДИТОР ЗА ЗАВЕРКА НА ГОДИШЕН ФИНАНСОВ ОТЧЕТ (ГФО).
1. ОБЩИ ПОЛОЖЕНИЯ.
[bookmark: _Hlk180053705]Изборът на регистриран одитор за заверка на ГФО на „БЪЛГАРСКИ МОРСКИ КВАЛИФИКАЦИОНЕН ЦЕНТЪР» ЕООД се извършва чрез провеждане на конкурс, при спазване на «Вътрешни правила за избор на регистриран одитор за заверка на ГФО на БМКЦ ЕООД», приети на основание чл. 62, ал. 1 от Правилника за прилагане на закона за публичните предприятия (ППЗПП) с Протокол № ПД-16/03.02.2025 г. от министъра на транспорта и съобщенията, изпълняващ правомощията на едноличен собственик на капитала на дружеството. Конкурсната процедура се провежда по реда на т.11 и сл. от „Правила за провеждане на търг и конкурс и за сключване на договори за продажба и наем с работници и служители”, съставляващи Приложение № 1 към ППЗПП.  
Настоящият документ съдържа условията за провеждане на конкурса, както и изискванията на „БМКЦ“ ЕООД към участниците. 
1.1.   Организатор и дата за провеждане на конкурса: 
Организатор на конкурса е „БЪЛГАРСКИ МОРСКИ КВАЛИФИКАЦИОНЕН ЦЕНТЪР“ ЕООД  („БМКЦ” ЕООД), със седалище и адрес на управление: гр. Варна, ул. „Васил Друмев“ № 73.  
 За контакти тел.: 052/ 380 565, 302 588.  
 Електронен адрес за кореспонденция: bmtc@bmtc.bg; официална интернет страница: www.bmtc.bg.
 Конкурсът ще се проведе на 03.11.2026 г., от 09:30 часа в зала 223 на ет. 2 в сградата на „БМКЦ“  
 ЕООД, с адрес: гр. Варна, ул. „Васил Друмев“ № 73. 
1.2. Предмет на процедурата: 
Предметът на конкурсната процедура е избор на регистриран одитор за извършване на независим финансов одит на ГФО за 2026 г. на „БМКЦ” ЕООД по националните стандарти за финансови отчети. Одитът следва да бъде извършен с необходимата прецизност, ефикасност и икономичност, в съответствие със Закона за счетоводството, Закона за независимия финансов одит и изразяване на сигурност по устойчивостта и др. относими нормативни актове. Участникът, който бъде избран за изпълнител на услугата е длъжен до изтичане на крайния срок за изпълнение да представи на Възложителя изготвения доклад от одита в три еднообразни екземпляра на български език. Предаването на одиторския доклад се удостоверява с двустранно подписан приемо - предавателен протокол. 
Краен срок за изпълнение на договора: 31.03.2027 г. 
2. МЯСТО ЗА ИЗПЪЛНЕНИЕ. 
По изрично изискване на Възложителя мястото за изпълнение на договора е в гр. Варна.
3. МЯСТО И СРОК ЗА ПОЛУЧАВАНЕ НА ДОКУМЕНТАЦИЯ ЗА УЧАСТИЕ В КОНКУРСА. РАЗХОДИ ЗА УЧАСТИЕ В КОНКУРСА.
Документацията за участие в конкурсната процедура е на разположение на участниците на официалната интернет страница на „БМКЦ“ ЕООД в секция „Профил на купувача“, така също може да бъде получена от стая № 226 на ет. 2 в административната сграда на „БМКЦ“ ЕООД, с адрес: гр. Варна, ул. “Васил Друмев” № 73, всеки работен ден от 08.30 часа до 16.30 часа, в срок най – късно до 16:00 часа на 02.11.2026 г. Всички разходи по подготовка и представяне на документацията за участие в конкурса за сметка на участниците.
4.  УСЛОВИЯ ЗА ДОПУСТИМОСТ В КОНКУРСТНАТА ПРОЦЕДУРА. ИЗИСКВАНИЯ КЪМ УЧАСТНИЦИТЕ.
Участниците в конкурса трябва да отговарят на всички предварително оповестените условия. Участникът трябва да е лице със статут на регистриран одитор по смисъла на §1, т.36 от Допълнителните разпоредби на ЗНФОИСУ. Не се допуска работа с подизпълнители. 
Специални изисквания към участниците: 
· да удостоверят извършване на не по – малко от 2 заверки на ГФО на публични предприятия за последните 2 години и да осигурят при поискване до 3 безплатни данъчно–счетоводни консултации за „БМКЦ“ ЕООД в рамките на 12 месеца след сключване на договора. Удостовереният опит за извършена заверка на поне два ГФО на публични предприятия по смисъла на ЗПП за последните 2 години е задължително условие за допустимост в конкурса. 
· необходимо е участниците да имат нетни приходи от одит на годишни финансови отчети за последните 3 /три/ завършени календарни години в общ размер, не по - малък от 13500,00 (тринадесет хиляди и петстотин) Евро без ДДС. 
      До участие в конкурса ще бъдат допуснати предложенията, които са изготвени съобразно изискванията на организатора на конкурса, съдържат всички изрично посочени документи и са подадени в указания срок. 
ВАЖНО! В конкурса могат да участват само лица, които нямат подлежащи на изпълнение публични задължения. Всеки участник е наясно, че за всички плащания по договори на стойност, равна или надвишаваща 5 000 Евро, „БМКЦ“ ЕООД информира Националната агенция за приходите и Агенция "Митници", чрез изпращане на уведомление по електронен път в съответствие с  чл. 182а и чл. 182б от ДОПК. Плащането към контрагента може да бъде извършено само след потвърждение от Националната агенция за приходите и Агенция "Митници" по реда на чл. 182в от ДОПК. 

[bookmark: _Hlk209387613]5. ИЗИСКВАНИЯ И УКАЗАНИЯ ЗА ПОДГОТОВКА НА ПРЕДЛОЖЕНИЯТА ЗА УЧАСТИЕ В КОНКУРСА.  
5.1. Срок на валидност на ценовата оферта, представена от участника 
Участникът е обвързан с предложените от него финансови и други условия за изпълнение на договора за срок, не по-кратък от 60 (шестдесет) календарни дни, считано от датата, посочена като краен срок в т. 5.2 по – долу. Участникът, избран за Изпълнител се счита за обвързан с представената от него ценова оферта до окончателното изпълнение на договора, приложен като проект към настоящата документация.
5.2.  Място и краен срок за подаване на предложенията за участие в конкурса 
[bookmark: _Hlk181003101]Предложения за участие в конкурса се приемат всеки работен ден от 8.30 ч. до 16.30 ч. в стая № 226 на ет. 2 в сградата на „БМКЦ“ ЕООД, с адрес: гр. Варна, ул. „Васил Друмев“ № 73, ет. 2, в краен срок до 16:00 часа на 02.11.2026 г. Предложенията за участие в конкурса могат да бъдат подадени по един от следните начини: лично в деловодството на „БМКЦ“ ЕООД, чрез изпращане по пощата с препоръчано писмо с обратна разписка, или чрез куриер на официалния адрес на „БМКЦ“ ЕООД. Не е предвидена  възможност за подаване на предложения за участие по електронен път. 
ВАЖНО! До участие в конкурса не се допускат документи, които са постъпили в „БМКЦ“ ЕООД след изтичане на крайния срок за подаване на конкурсната документация по т. 5.2. по - горе. Когато документацията е изпратена по пощата или чрез куриерска фирма, от значение за допустимост в конкурса са датата и часа на получаването, а не на изпращането.  
5.3. Указания за подготовка и окомплектоване на документите за участие в конкурса. 
При изготвяне на документите за участие в конкурса всеки участник следва да се придържа точно към условията на „БМКЦ“ ЕООД, да подготви документите си по представените образци и да приложи към тях изисканите приложения. Всеки участник има право да представи само една ценова оферта, без възможност за представяне на варианти. Документите се изготвят и представят на хартиен носител, на български език, без поправки, добавки и/или изтривания. Ценовото предложение за изпълнение на договора се поставя и запечатва в  непрозрачен плик с надпис „Ценова оферта“. Така изготвената документация, заедно със запечатания плик с надпис „Ценова оферта“ се поставят и запечатват в голям и непрозрачен плик, който участникът надписва с данни за получателя и предмета на конкурса, както и данни за участника - наименование, адрес за кореспонденция, телефон, имейл и лица за контакт с участника. 
ВАЖНО! Пликът с документацията следва да е запечатан така, че да може да бъде отворен без да се повреди целостта на документите в него. При получаване на документите в „БМКЦ“ ЕООД върху плика се вписва входящ номер, дата и час на получаване. Посочените данни се записват във входящ регистър, за което на приносителя се издава документ. Възложителят не приема за участие в процедурата и връща незабавно на участниците пликове с документи, постъпили в „БМКЦ“ ЕООД след изтичане на определения краен срок, незапечатани пликове или такива с нарушена цялост. Тези обстоятелства се отбелязват във входящия регистър на „БМКЦ“ ЕООД. Участникът носи риска от забава или загубване на документация, изпратена по пощата или чрез куриер. До изтичането на срока за подаване на документи за участие в конкурса всеки участник може да промени, допълни или оттегли офертата си, като на последващ етап това не е допустимо. Чрез подаване на документите за участие в конкурса участникът удостоверява, че е приел всички условия на „БМКЦ“ ЕООД за сключване на договор и за провеждане на конкурса, както и че е запознат с правния режим на провежданата процедура. 
5.4. Критерий за оценка.
[bookmark: _Hlk209391744][bookmark: _Hlk209516439]Всички предложения за участие в конкурса, които отговарят на обявените от Възложителя условия и бъдат допуснати до разглеждане, ще бъдат оценявани по критерия „икономически най-изгодна 
	
оферта”. Като икономически най - изгодна се определя тази оферта, която съгласно комплексната формула за оценка удовлетворява в максимална степен изискванията и очакванията на Възложителя за изпълнението на поръчката, на база предварително зададените показатели и тяхната тежест. 
Изпълнението на изискването за удостоверяване на поне 2 извършени одита на ГФО на публични предприятия по смисъла на чл. 2 от Закона за публичните предприятия за последните 2 години е задължително условие, за да бъде допуснат участника в конкурса и да бъде оценено предложението му. В противен случай участникът не участва в класирането.   
Указания за определяне на комплексната оценка на всяка оферта, показателите и относителната им тежест при формиране на комплексната оценка, както и точни указания за определяне на оценката по всеки показател:
1.Показателите, по които ще се определи икономически най-изгодната оферта и тежестта на всеки един от тях в комплексната оценка на офертата са следните: 
а) P1,i - предлагана цена - с коефициент на тежест 0,60;
б) P2,i - опит на участника в извършване на одити през последните две години – с коефициент на тежест 0,40.
2. Комплексната оценка на всяка оферта се определя на база сравнение между нея, минималната и максимална оценка на останалите оферти по всеки отделен показател, съгласно следната методика:
2.1. Рi = Р1,i x 0,60 + P2,i x 0,40 , като:
Pi – комплексна оценка за всяка оферта;
i = 1÷n – пореден номер на офертата;
n – брой на офертите;
P1,i и P2,i - оценки на офертата по съответните показатели.
2.1.1. Р1,i =(Cmin  / Ci )х 100, където
   	Cmin – най-ниската предложена обща цена;
            Ci – цена на оценяваната оферта, предложена от съответния участник;
2.1.2. Р2,i =(Oi  / Оmax) х 100, където
Oi – точките на оценяваната оферта за опит в извършване на одити на годишни финансови отчети през  последните две години;
Оmax – максимална оценка получена от участник за опит в извършване на одити на годишни финансови отчети през последните две години.
При извършване на оценка на опита на участника се оценяват до 40 (четиридесет) броя изпълнени одита на годишни финансови отчети по националните счетоводни стандарти, поне 2 от които са на публични предприятия. Одитите да са извършени през периода на последните две години - 2024 г. и 2025 г. и да са на субекти с различен единен идентификационен код (ЕИК), да са придружени с референции, препоръки или други документи, доказващи изпълнението им.
За всеки одит участникът получава по 1 (една) точка, но не повече от 40 точки сумарно. В случай, че участник е декларирал извършването на повече от 40 (четиридесет) одита на субекти с различен ЕИК, в оценката се включват само първите четиридесет, подредени и номерирани от участника. 
На първо място се класира участникът, чиято оферта е получила най-голяма стойност в комплексната оценка. Максималната комплексна оценка на съответната оферта е 100 точки.
При получени еднакви комплексни оценки, класирането ще се извърши в следната последователност: 
1. според предложените от участниците допълнителни бонуси и услуги извън договора (по преценка на участника);
2.  по - голям удостоверен опит при извършване на одити, на база представените писмени документи. 
5.5. Начин на формиране и плащане на цената за изпълнението на услугата: 
Предложената от участника цена трябва да е в Евро, да не включва данък върху добавената стойност (ДДС) и да обхваща всички необходими разходи за цялостното извършване на одита и изпълнение на договора. 
Начин на плащане: еднократно, в 5 (пет) - дневен срок от датата на представяне на фактура, издадена след окончателното изпълнение на предмета на договора с предаване на изготвения одиторски доклад, което се удостоверява с подписване на приемо-предавателен протокол.
[bookmark: _Hlk180055465]5.6. За участие в конкурса участникът следва да подготви следните документи:   
5.6.1. Заявление за участие, попълнено по образец, към което участникът прилага списък с всички представени документи (Приложение № 3).
5.6.2. Декларация за извършена регистрация по ЗТРРЮЛНЦ (Приложение № 4).
Когато участник е физическо лице – копие на документ за самоличност.
5.6.3. Нотариално заверено пълномощно: представя се в случай, че някой от представените документи не е подписан лично от лицето, изпълняващо правомощията на управител и представляващ в дружеството на участника, съгласно данните от актуалната регистрация в ТРРЮЛНЦ. 
5.6.4. Доказателства относно икономическото и финансовото състояние на участника:
За участник ЮЛ: заверени копия на отчета за приходите на дружеството за 2023, 2024, 2025 год. 
За участник ФЛ:  заверени копия от годишните данъчни декларации за 2023, 2024, 2025 год.
        Справка - декларация за размера на нетни приходи от одит на годишни финансови отчети за 2023, 2024, 2025 год.  - по образец (Приложение № 5). Когато по обективни причини участникът не може да представи пълния набор с документите по тази точка, както са указани по – горе, той може да удостовери икономическото си и финансово състояние чрез представяне на информация за общия размер на нетните приходи от одит на годишни финансови отчети от датата, на която е започнал дейността си. Участникът е длъжен да посочи в писмен вид причините, поради които не е възможно да представи някой от изрично заявените по – горе документи. „БМКЦ“ ЕООД има право да проверява удостоверените от участника обстоятелства чрез справки в ТРРЮЛНЦ. 
5.6.5. Доказателства относно квалификацията и възможностите на участника да изпълни договора, които задължително включват:
     Заверено копие на удостоверение, издадено от Института на дипломираните експерт-счетоводители, в уверение на факта, че участникът е със статут на регистриран одитор по смисъла на §1, т.36 от Допълнителните разпоредби на ЗНФОИСУ; заверката се извършва от участника с гриф „Вярно с оригинала“ и собственоръчно изписване на имена на лицето, извършило тази заверка;   
      Справка-декларация за изпълнените одити от участника на годишни финансови отчети през последните две години (одити на ГФО за 2024 г. и 2025 г.) на субекти с различен ЕИК, сред които поне 2 одита са на ГФО на публични предприятия - по образец (Приложение № 6), придружена с референции, препоръки или други документи, доказващи декларираните обстоятелства;
      Списък със състава на одиторския екип, който ще бъде отговорен за изпълнение на одита: кандидатът прилага списък на лицата, пряко отговорни за изпълнение на поръчката, с приложени данни от една страна за тяхната образователна квалификация, от друга страна за професионален опит и професионална квалификация – дипломи, лицензи, сертификати, участия в извършването на одити;
      Работна програма с времеви график за извършване на услугата и брой работни часа за изпълнение на договора. 
5.6.6. Декларация за обстоятелствата по чл. 54 от Закона за независимия финансов одит и изразяването на сигурност по устойчивостта - за всеки член на екипа на кандидата по образец (Приложение № 7).
5.6.7. Проект на Писмо за поемане на одиторския ангажимент. 
[bookmark: _Hlk209390115]5.6.8. Ценова оферта (Приложение № 8) – запечатва се в отделен непрозрачен плик и се прилага в плика към всички останали документи за участие в конкурсната процедура, както е описано по – горе в т.5.3.  Посочената от участника обща цена за изпълнение на договора трябва да обхваща всички необходими разходи и да е без ДДС. В ценовото предложение следва да се посочат работните часове за одита и часовата ставка, формиращи крайната цена.
5.6.9.  Декларация за предоставяне на съгласие за съхранение и обработка на лични данни (по образец - Приложение № 9.
5.6.10. Проект на договор (Приложение № 10) – не се попълва, но се подписва и подпечатва на всяка страница, с което участникът удостоверява съгласие по отношение на всички договорни условия. Подписаният от участника договор е доказателство, че участникът е запознат с всички задължения и условия по него и ги е приел без забележки, като условие за допустимост в конкурса.  
5.6.11. Други документи - по преценка на участника.

6. ПРАВИЛА ЗА РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ 
  Комисията, назначена от управителя на „БМКЦ“ ЕООД за разглеждане, оценка и класиране на офертите започва работа в посочения ден и час, след като председателят на комисията получи от деловодството списък с участниците, заедно с регистрираните пликове, със съответните входящи номера. В случай, че се наложи промяна в датата и/или часа за отваряне на предложенията за участие в конкурса, участниците се уведомяват на предоставения от тях електронен адрес за кореспонденция. Комисията отваря пликовете по реда на тяхното постъпване и проверява дали участникът е представил всички документи, изискани съгласно т. 5.6 по – горе. При установяване на пълно съответствие комисията се произнася с решение съответния участник да бъде допуснат до участие в процедурата. Тези действия на комисията са публични и на тях имат право да присъстват участниците в конкурса или техни упълномощени представители. В правомощията на комисията е с мотивирано становище да отстрани от участие в процедурата участник, който не отговаря на изрично обявените от „БМКЦ“ ЕООД условия за участие в конкурса и/или не е представил който и да е задължително изисканите документи.  
  Комисията съставя протокол за разглеждането, оценяването и класирането на предложенията.  Протоколът се подписва от всички членове и се предава на Управителя на „БМКЦ“ ЕООД, заедно с цялата конкурсна документация. Ако някой от членовете на комисията има особено мнение по определен въпрос, то се изразява в писмен вид и е неразделна част от протокола. С предаването на протокола комисията приключва своята работа.
Забележка: Комисията може по всяко време да проверява заявените от участниците данни, да изисква  разяснения относно сертификатите и представените документите, както и да изисква писмено представяне в определен кратък срок на допълнителни доказателства относно обстоятелствата, подлежащи на доказване. Изключена е възможността по този ред да бъдат променяни първоначално заявените от участника условия, в това число финансови или други, свързани с изпълнението на договора.
 
7.  ОПРЕДЕЛЯНЕ НА ИЗПЪЛНИТЕЛ И СКЛЮЧВАНЕ НА ДОГОВОР
  В срок до 5 (пет) работни дни след приключване на работата на комисията управителят на „БМКЦ“ ЕООД с мотивирано решение одобрява извършеното класиране на участниците в конкурса и предлага на едноличния собственик на капитала да избере за одитор участника, класиран на първо място.    Управителят на „БМКЦ“ ЕООД сключва договор с класирания на първо място участник въз основа на протоколно решение, издадено от министъра на транспорта и съобщенията, в съответствие с чл. 13, ал. 1, т. 2 от учредителния акт на „БМКЦ“ ЕООД. Ако класираният на първо място участник откаже да сключи договор, „БМКЦ“ ЕООД има възможност да предложи сключване на договор на участника, класиран на второ място или да прекрати процедурата. Участникът, определен за изпълнител е длъжен да сключи проекта на договор, който е приложен към Приложение № 10 към настоящата документация.   

8.  ПРЕКРАТЯВАНЕ НА КОНКУРСА
„БМКЦ“ ЕООД прекратява процедурата за конкурс по документи във всеки от случаите: 
· ако не е подадена нито една оферта или няма допуснат нито един участник;
· нито един от участниците не отговаря на предварително обявените условия;
· отпадне необходимостта от провеждане на конкурса, включително при невъзможност да се осигури финансиране за изпълнението на договора поради причини, които организаторът не е предвидил;
-      установени са нарушения при откриването и провеждането на конкурса, които не могат да бъдат отстранени, без това да промени предварително оповестените условия. 

9. ДРУГИ
9.1. Разяснения по документацията: до 5 (пет) дни преди изтичането на срока за подаване на документи за участие в конкурса всяко заинтересовано лице може да изиска в писмен вид от „БМКЦ“ ЕООД разяснения по документацията и условията за участие. „БМКЦ“ ЕООД отговаря на имейла на подателя до 3 дни от постъпване на искането. Разяснението се публикува на сайта на „БМКЦ“ ЕООД, без да се посочват данни на лицето, отправило запитването. Разяснението се прилага и към документацията, която е на разположение за получаване в деловодството на „БМКЦ“ ЕООД.  
9.2. Обмен на информация: участниците предоставят електронни адреси за кореспонденция и чрез това декларират съгласието си по електронен път на представените електронни адреси да им бъдат връчвани уведомления/документи/разяснения и всякаква информация във връзка с обявяване на резултата от участието им в конкурса.  

Приложение № 3
 
     ДО 
     „БЪЛГАРСКИ МОРСКИ КВАЛИФИКАЦИОНЕН ЦЕНТЪР“ ЕООД 
     ГР. ВАРНА, УЛ. „ВАСИЛ ДРУМЕВ“ № 73


ЗАЯВЛЕНИЕ 
за участие в конкурс по документи за избор на изпълнител за извършване на независим финансов одит на 
ГФО за 2026 г. на „БЪЛГАРСКИ МОРСКИ КВАЛИФИКАЦИОНЕН ЦЕНТЪР” ЕООД 

       Административни данни на участника:
	Наименование на Участника:
	

	Седалище по регистрация:
	

	БУЛСТАТ номер /ЕИК/:
	

	Точен адрес за кореспонденция:
	(държава, град, пощенски код, улица, №)

	Телефонен номер:
	

	Лице за контакти:
	

	e-mail:
	




        УВАЖАЕМИ ГОСПОДА,

     С настоящото заявяваме участие в организирания от „БМКЦ“ ЕООД конкурс за избор на изпълнител за извършване на независим финансов одит на ГФО за 2026 г. на „БМКЦ” ЕООД. След като се запознахме с конкурсната документация декларираме, че приемаме безусловното всички изисквания и задължения, поставени от страна на организатора на конкурса. Съгласни сме изцяло с условията в проекта на договор. Предлагаме да извършим независим финансов одит на ГФО на „БМКЦ“ ЕООД за 2026 г. за ................... календарни дни, считано от датата на предоставяне на одобрения финансов отчет и отчет за дейността, като сме наясно, че договорът следва да бъде изпълнен в краен срок до 31.03.2027 г. Съгласни сме в срок до 12 месеца след сключване на договора при поискване да предоставим на „БМКЦ“ ЕООД до три безплатни данъчно-счетоводни консултации, за които „БМКЦ“ ЕООД не ни дължи възнаграждение.   
    Финансовото предложение за изпълнение на договора сме запечатали в плик с надпис “Ценова оферта”, който е неразделна част от представената от нас документация за участие в процедурата.  В случай, че бъдем избрани за изпълнител, ще се считаме за ангажирани с предложените от нас финансови и други условия до пълното изпълнение на договора в Приложение № 10 към конкурсната документация.  
    Приемаме условията в конкурсната процедура и сме подготвили документацията за участие в конкурса в съответствие с изискванията на „БМКЦ“ ЕООД. 
   Прилагаме опис на представените от нас документи (в описа да се изброят всички представени от участника документи).  





	Дата 
	________/ _________ / ______

	Име и фамилия/ подпис
	__________________________

	Длъжност 
	__________________________


 










Приложение № 4

Д Е К Л А Р А Ц И Я 

ЗА РЕГИСТРАЦИЯ ПО ЗАКОНА ЗА ТЪРГОВСКИЯ РЕГИСТЪР И РЕГИСТЪРА НА ЮРИДИЧЕСКИТЕ ЛИЦА С НЕСТОПАНСКА ЦЕЛ


Долуподписаният/ата.............................................................................................,
(трите имена)
в качеството си на................................................ на ............................................................,


Д Е К Л А Р И Р А М, че:

Представляваният от мен участник е регистриран по Закона за търговския регистър и регистъра на юридическите лица с нестопанска цел и неговият единен идентификационен код (ЕИК) е …..........................




	Дата 
	________/ _________ / ______

	Име и фамилия
	__________________________

	Длъжност 
	__________________________

	
Подпис 
	
__________________________

























  Приложение № 5
С П Р А В К А-Д Е К Л А Р А Ц И Я

за размер на нетните приходи от одит на годишни финансови отчети
 за 2023 г., 2024 г. и 2025 г.


Долуподписаният/ата.............................................................................................,
(трите имена)
в качеството си на ................................................ на ............................................................, 


Декларирам следните

ФИНАНСОВИ  ДАННИ
 
	№
	Отчетен
период
	Нетни приходи от одит на годишни финансови отчети 
/в евро/

	1
	
	

	2
	
	

	3
	
	

	ОБЩО
	
	






	Известно ми е, че за вписване на неверни данни в настоящата декларация подлежа на наказателна отговорност съгласно чл. 313 от Наказателния кодекс. 




	Дата 
	________/ _________ / ______

	Име и фамилия
	__________________________

	Длъжност 
	__________________________

	
Подпис 
	
__________________________


 















 Приложение № 6

С П Р А В К А-Д Е К Л А Р А Ц И Я



    Долуподписаният/ата.............................................................................................,
(трите имена)
в качеството си на ................................................ на ............................................................, 
с настоящото удостоверявам, че:  

   Представляваният от мен участник e изпълнил следните одити на годишни финансови отчети през последните две години (одити на ГФО за 2024 г. и 2025 г.) на субекти с различен единен идентификационен код (ЕИК), сред които имаме не по – малко от 2 извършени одита на ГФО на публични предприятия* според изискванията на „БМКЦ“ ЕООД, както следва:

	No
по
ред
	Година, за която се отнася одитирания ГФО
	Номер по ЕИК/БУЛСТАТ
на получател на услугата
	Наименование на
получател на услугата
	Документ доказващ изпълнение на одита

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	

	...
	
	
	
	


*Публични предприятия са предприятия по чл. 2 от Закона за публичните предприятия. В представената справка участникът следва да подчертае публичните предприятия.  


Известна ми е отговорността по чл. 313 от Наказателния кодекс за посочване на неверни данни.


	Дата 
	________/ _________ / ______

	Име и фамилия
	__________________________

	Длъжност 
	__________________________

	
Подпис
	
__________________________












Приложение № 7
Декларация
по чл. 54 от ЗНФОИСУ


     Подписаният ……………………………..….……………………………..…………..……..
(три имена)
л.к. №……………..…издадена на………….……год. от…………………  - град…………., 
с адрес: .......................................................................

    в качеството си на …….……….………………....………….……………… 
 ………………………………………………………………………………………..…
(длъжност на декларатора и наименование на участника)

ДЕКЛАРИРАМ, че:

1.     Независим съм от „БМКЦ“ ЕООД и не участвам във вземането на решения в одитираното дружество.
2. Не е налице  пряка или косвена  финансова  връзка, бизнес  връзка,  трудово
правоотношение или друга връзка/правоотношение, включително предоставянето на допълнителни услуги, несвързани с одита, между регистрираните одитори или мрежата и одитираното дружество, от които обективна, разумна и информирана трета страна да би могла да направи заключение, че независимостта на регистрираните одитори е компрометирана.
3.   Ще отразя в работните документи по одита всички съществени заплахи за своята независимост, както и приложените предпазни мерки за смекчаване ефекта на тези заплахи.
4.  Не притежавам финансови инструменти на одитираното предприятие.
5.   Не притежавам финансови инструменти на предприятие, свързано с одитираното предприятие, притежаването на които може да породи или да се възприеме като пораждащо конфликт на интереси, и които са различни от дялове, притежавани непряко чрез диверсифицирани колективни инвестиционни схеми;
6.     На съм бил/-а в трудови, икономически или друг вид отношения с „БМКЦ“ ЕООД,  които могат да породят или да се възприемат като пораждащи конфликт на интереси;
7.    Горепосочените обстоятелства не са налице по отношение на мой съпруг/-а или роднина по права или по съребрена линия до втора степен включително, или за лица, свързани с регистрирания одитор.
8.   Ако поради някаква причина независимостта ми е повлияна от заплахи, като проверка на собствената дейност, личен интерес, застъпничество, близки отношения или принуда, ще приложа предпазни мерки за смекчаване на тези заплахи. В случай, че приложените мерки не намаляват адекватно влиянието на заплахите и независимостта е компрометирана, няма да извърша независимия финансов одит.
     Декларирам, че не са налице каквито и да е обстоятелства по чл. 54 ЗНФОИСУ, компрометиращи обективното независимото и обективно извършване на одита. 

 Дата: .........          
                          		ДЕКЛАРАТОР:.....................................                       
                                                                                                                                                                           
Забележка: Декларацията се попълва и подписва от всеки член на одиторския екип на кандидата.











Приложение № 8
ДО 
„БЪЛГАРСКИ МОРСКИ КВАЛИФИКАЦИОНЕН ЦЕНТЪР“ ЕООД
ГР. ВАРНА, УЛ. „ВАСИЛ ДРУМЕВ“ № 73 



ЦЕНОВА ОФЕРТА
от
…………………………………………………………………………………
/наименование на участника/



       УВАЖАЕМИ ГОСПОДА,

   С участието си в настоящия конкурс с предмет: ИЗБОР НА ИЗПЪЛНИТЕЛ ЗА ИЗВЪРШВАНЕ НА НЕЗАВИСИМ ФИНАНСОВ ОДИТ НА ГОДИШНИЯ ФИНАНСОВ ОТЧЕТ НА „БЪЛГАРСКИ МОРСКИ КВАЛИФИКАЦИОНЕН ЦЕНТЪР” ЕООД ЗА 2026 г., предлагаме на вниманието Ви следната ценова оферта:
           Общата стойност на услуга: 
……………… /словом… ……………/ ЕВРО без ДДС  
 (посочва се цифром и словом стойността)


  Посочената цена включва всички разходи по изпълнение на одиторската услуга и комплексното изпълнение на договора, представляващ Приложение № 10 към конкурсната документация и не подлежи на последваща промяна.
Наясно сме, че сме обвързани с тази цена до окончателното изпълнение на договора в случай, че бъдем избрани за изпълнител. Предложената цена не подлежи на промяна и включва всякакви предвидени и непредвидени разноски във връзка с изпълнението на проекта на договор, който сме подписали в уверение на съгласие с условията в него. 
   Съгласни сме при поискване да предоставим на „БМКЦ“ ЕООД до три данъчно-счетоводни консултации и този ангажимент е валиден в срок до 12 месеца от подписване на договора, без да ни е дължимо за тези услуги допълнително възнаграждение. 

   За одита са предвидени общо ........................ работни часове, при часова ставка.................................. . 
   Изрично заявяваме, че сме съгласни с условията на „БМКЦ“ ЕООД за плащане на цената за изпълнение на договора.   



	Дата 
	________/ _________ / ______

	Име и фамилия
	__________________________

	Длъжност 
	__________________________

	
Подпис на упълномощеното лице
	
__________________________





 ЗАБЕЛЕЖКА: Този документ задължително се поставя в отделен непрозрачен плик с надпис «Ценова оферта», запечатва се и се прилага в плика към изготвената документация за участие в конкурса. 








Приложение № 9

ДЕКЛАРАЦИЯ ЗА СЪГЛАСИЕ
ЗА СЪБИРАНЕ, ИЗПОЛЗВАНЕ, ОБРАБОТВАНЕ И СЪХРАНЕНИЕ НА ЛИЧНИ ДАННИ


Долуподписаният: .......................................
(трите имена по документ за самоличност)
ЕГН ............................... адрес: ............................................................
за контакти тел: .....................................................................
в качеството на ..................................................................... в
наименование, ЕИК на дружеството .........................................................................
с настоящото 
ДЕКЛАРИРАМ, че:

1. Съгласен/на съм „БМКЦ“ ЕООД да съхранява и обработва личните ми данни, съгласно изискванията на Общия регламент за защита на данните (Регламент (ЕС) 2016/679 на Европейския Парламент и на Съвета) и Закона за защита на личните данни, доброволно предоставени от мен във връзка с участието ми в търг с конкурс за избор на изпълнител за извършване на независим финансов одит по националните счетоводни стандарти на годишния финансов отчет на „БМКЦ“ ЕООД за 2026 г. 
2. Запознат/а съм с целта и средствата за обработка на личните ми данни и с правото на достъп и коригиране на събраните данни;
3. Предоставям личните си данни изцяло доброволно, по свой избор и желание. Изборът ми е свободен и не е повлиян от външни фактори;
4. С настоящата декларация ДЕКЛАРИРАМ СЪГЛАСИЕ за съхранение и обработка на личните ми данни, при спазване на разпоредбите на Закона за защита на личните данни и Общия регламент за защита на данните (Регламент (ЕС) 2016/679 на Европейския Парламент и на Съвета).

Дата:..............................                                                             Декларатор: ...................................




























 Приложение № 10
ПРОЕКТ НА ДОГОВОР, който участникът подписва и подпечатва 
на всяка страница, в уверение на съгласие с условията в него.  

Д О Г О В О Р

Днес, .................2026 год. в гр. Варна, между:

[bookmark: _Hlk180067105]1. „БЪЛГАРСКИ МОРСКИ КВАЛИФИКАЦИОНЕН ЦЕНТЪР“ ЕООД, ЕИК: 208085990, седалище и адрес на управление: гр. Варна, ул. Васил Друмев“ № 73, управлявано и представлявано от к.д.п.инж. Денчо Добрев, наричано в договора за краткост "ВЪЗЛОЖИТЕЛ"  от една страна, и
2..…………………………………… със седалище и адрес на управление: ................ ................... ................................ ................ .................. ...................,  представлявано от. .......................... ..........................., в качеството му на …………… ………… …… вписано в ТРРЮЛНЦ с ЕИК:..................................., наричано за краткост „ИЗПЪЛНИТЕЛ” от друга страна, определен за такъв в резултат на конкурс, проведен на 03.11.2026 г. по реда на „Правила за провеждане на търг и конкурс и за сключване на договори за продажба и наем с работници и служители”, съставляващи Приложение № 1 към Правилника за прилагане на Закона за публичните предприятия и на основание на Протокол №…../............ на министъра на транспорта и съобщенията, действащ в правомощията на едноличен собственик на „БМКЦ“ ЕООД за избор и назначаване на регистриран одитор за заверка на ГФО за 2026 г., страните сключиха настоящия договор за следното:

I. Предмет на договора
[bookmark: _Hlk209390580]1. Възложителят възлага, а Изпълнителят приема в срок до 31.03.2027 г. да извърши независим финансов одит по националните счетоводни стандарти на годишния финансов отчет за 2026 г. на „БМКЦ“ ЕООД, в съответствие с изискванията на действащото законодателство и съгласно ценовата оферта, с която Изпълнителят е избран за победител в проведения конкурс. 
1.1. Ценовата оферта се прилага като неразделна част от настоящия договор и в нея е отразено възнаграждението, което Възложителят е длъжен да плати на Изпълнителя при пълното изпълнение на всички задължения по този договор. 
II. Права и задължения на Възложителя
2. Възложителят има право:
а) да получи в договорения срок одиторския доклад; 
б) да получи допълнителни писмени разяснения по констатациите от одита;
в) да изиска и получи от Изпълнителя до три консултации в рамките на 12 месеца от сключване на този договор, които са свързани с данъчно–счетоводни въпроси и за които не дължи на Изпълнителя допълнително възнаграждение. 
3. Възложителят се задължава:
а) да осигури необходимите условия за работа на Изпълнителя;
б) да предостави на Изпълнителя одобрен финансов отчет, заедно с доклада за дейността и всяка друга информация, необходима за проверката и заверката на годишния отчет за 2026 г., която се предоставя към одитирания отчет, както и подписано представително писмо;
в) да осигури достъп до всички данни и документи, необходими за изпълнението на договора; 
г) да изготви и предаде добросъвестно и в срок изисканите от Изпълнителя справки и информация;
д) да осигури съдействието на всички служебни лица при изпълнението на възложената на Изпълнителя работа;
е) да заплати на Изпълнителя договореното възнаграждение при условията на настоящия договор.

ІII. Права и задължения на Изпълнителя
4. Изпълнителят има право:
а) да извършва по своя преценка допълнителни справки, установяващи достоверността на предоставената информация;
б) да ползва всички данни и документи, касаещи дейността на Възложителя и при необходимост да изисква допълнителна информация;
в) да изрази независимо одиторско мнение относно достоверността на информацията, съдържаща се в  ГФО на „БМКЦ“ ЕООД за 2026 г., в това число финансовото състояние, отчетения финансов резултат от дейността, паричните потоци на предприятието и промените в тях.
5. Изпълнителят се задължава:
a) в срока по т. 1 да извърши проверката и да завери годишния финансов отчет за 2026 г. добросъвестно и с дължимата прецизност; 
б) да предаде на Възложителя одиторския доклад във формата и със съдържание, определени съгласно нормативните изисквания; 
в) при поискване от Възложителя да предостави до три безплатни консултации в рамките на 12 месеца след датата на сключване на този договор, за които няма да претендира заплащане, независимо от обема и естеството на засегнатите в тях въпроси; 
г) да пази конфиденциалност относно информацията, която му е станала известна по повод проверката на годишния финансов отчет;
д) при изпълнение на задълженията си по договора да спазва следните принципи: независимост, обективност, безпристрастност, конфиденциалност, почтеност, отговорност, познаване и прилагане на професионалните стандарти;
е) да информира писмено Възложителя за съществени нарушения на законите и други нормативни актове, както и на вътрешните актове, норми и процедури, както и за всяка друга информация, доколкото са му станали известни в хода на изпълнение на независимия одит;
ж) да предупреждава Възложителя в областта на своята компетентност за действия или пропуски, доколкото такива са му станали известни в хода на изпълнение на независимия одит;
з) да разяснява на Възложителя значението на дадена информация, получена при изпълнението на одиторското задължение;
и) да контролира работата на привлечените от него трети лица за извършване на одита.

IV. Одиторски екип
6. Изпълнителят определя състава на одиторския екип, който е отговорен за цялостното изпълнение на предмета на договора, като посочва за регистрирания одитор: трите имена, ЕГН, номер на диплома и номер от Регистъра на регистрираните одитори. Изпълнителят посочва състава на одиторския екип в работната програма, които са неразделна част от настоящия договор.

V. Възнаграждение и начин на плащане
7. Възнаграждението за изпълнение на настоящия договор е в размер на ..................... ЕВРО без ДДС, включва всички разноски на Изпълнителя по изпълнението на този договор. 
    Страните изрично се съгласяват, че не е дължимо възнаграждение за  и се счита, че в него са включени и трите  консултации, на които Възложителят има право в срок до 12 месеца от сключване на договора. 
8. (1) Възложителят изплаща на Изпълнителя възнаграждението по този договор след предаване на изготвения одиторски доклад, в срок от 7 (седем) работни дни от датата на издаване на фактура, въз основа на двустранен приемо – предавателен протокол.  
     (2) Изпълнителят е наясно, че за плащания на стойност, равна на или надвишаваща 5 000 Евро „БМКЦ“ ЕООД информира Националната агенция за приходите и Агенция "Митници", чрез изпращане на уведомление по електронен път, в съответствие с  чл. 182а и чл. 182б от ДОПК. Плащането се извършва към контрагента само след потвърждение от Националната агенция за приходите и Агенция "Митници" по реда на чл. 182в от ДОПК. 
    9. Всички плащания се извършват с платежно нареждане, чрез банков превод по посочена банкова сметка на Изпълнителя.
  10. Изпълнителят е длъжен да уведоми Възложителя за промяна във всяко от заявените обстоятелства по този договор в срок до 3 (три) дни от промяната.

VI. Прекратяване на договора
   11. Настоящият договор се прекратява:
   а) с изпълнение на договора от Изпълнителя;
   б) при виновно неизпълнение на задълженията на една от страните по договора: с 10 (десет) - дневно писмено предизвестие от изправната страна до неизправната;
   в) от Възложителя без предизвестие в случай, че Изпълнителят загуби статута на регистриран одитор    
или бъде лишен от право да извършва независим финансов одит на финансови отчети.

VII. Отговорност и неустойки
   12. Изпълнителят носи имуществена отговорност по реда и условията на чл. 32 от ЗНФОИСУ.
   13. Изпълнителят носи отговорност за действията на привлечените от него в проверката трети лица.
   14. Ако по вина на Изпълнителя не бъде спазен срока за изпълнение по т. 1, Изпълнителят дължи на Възложителя дневна неустойка за забава в размер на 2% (два процента) върху стойността на възнаграждението по т. 7 от договора за всеки просрочен ден, но не повече от 50% (петдесет процента) от договорената му стойност.  
    15. В случай, че по вина на Възложителя не бъдат спазени договорените срокове за плащане, същият дължи неустойка за забава в размер на 2% (два процента) върху стойността на възнаграждението по т. 7 от договора за всеки просрочен ден, но не повече от 50% (петдесет процента) от договорената му стойност за периода на забавата.
    16. При прекратяване на договора при условията на т.11, буква „в”, Изпълнителят дължи на Възложителя неустойка за неизпълнение в размера на договореното възнаграждение по т. 7 от договора.
    17. Възложителят има право на обезщетение и за по – големи вреди. 
    18. При форсмажорни обстоятелства страните се освобождават от отговорност за неизпълнение на договорните задължения за времето на действието на непреодолимата сила, като срокът на този договор ще бъде продължен, съобразно времетраенето на форсмажорните обстоятелства.

VIII. Заключителни разпоредби
     19. Всички спорове, възникнали между страните при и по повод изпълнението на настоящия договор, ще се решават по пътя на преговорите, а при липса на съгласие - от компетентния съд.
     20. За всички неуредени въпроси в този договор ще се прилагат разпоредбите на действащото българско законодателство.
     21. Неразделна част от този договор са офертата на ИЗПЪЛНИТЕЛЯ и Писмо за поемане на одиторския ангажимент.

Настоящият договор се състави и подписа в два еднообразни екземпляра, 
по един за всяка от страните.





За ВЪЗЛОЖИТЕЛЯ:.....................................                    За ИЗПЪЛНИТЕЛЯ:.........................................
                                   к.д.п. инж. Денчо Добрев,
                                   управител   

